# Felhasználói útmutató

# Személyi számítógép VAIO Fit 14E/15ESVF1421/SVF1521

Nyomtatás

## Az érintőpanel használata

Az ujját az érintőpanelen csúsztatva mozgathatja a mutatót a számítógép képernyőjén.

Ha a mutató a kívánt elem vagy objektum fölé kerül, nyomja meg a bal oldali vagy a jobb oldali gombzónát különféle parancsok végrehajtásához, illetve menük megjelenítéséhez.

1. Bal oldali gombzóna

2. Jobb oldali gombzóna

#### Kattintás

Ha a mutató a kívánt elem vagy objektum fölött van, nyomja meg egyszer a bal oldali gombzónát.

Ugyanezt éri el, ha egyszer megérinti az érintőpanelt.

#### Dupla kattintás

Ha a mutató a kívánt elem vagy objektum fölött van, nyomja meg kétszer gyorsan egymás után a bal oldali gombzónát.

Ugyanezt éri el, ha gyorsan egymás után kétszer megérinti az érintőpanelt.

#### Jobb kattintáshoz

Ha a mutató a kívánt elem vagy objektum fölött van, nyomja meg egyszer a jobb oldali gombzónát.

Ugyanezt éri el, ha két ujjal megérinti az érintőpanelt.

A mutató pillanatnyi helyétől függően különféle helyi menük jelenhetnek meg.

#### Elemek húzása

Ha a mutató a kívánt elem vagy objektum fölött van, nyomja meg egyszer a bal oldali gombzónát, és a zónát lenyomva tartva mozgassa az ujját az érintőpanelen.

Másik megoldásként érintse meg gyorsan egymás után kétszer az érintőpanelt, és a második érintésből indítsa el az ujjcsúsztatást.

#### Elemek áthelyezése húzással

Húzással mozgassa a megfelelő ikont (például fájlt) a kívánt helyre, majd emelje fel az ujját a bal oldali gombzónáról.

Ugyanezt érheti el, ha a mutatót az ikon fölött tartva gyorsan egymás után kétszer megérinti az érintőpanelt, majd a második érintésből indulva – az ujját az érintőpanelen húzva – a kívánt helyre mozgatja az ikont, végül leveszi az ujját az érintőpanelről.

#### Görgetés

A képernyőn történő függőleges irányú görgetéséhez csúsztassa két ujját felfelé és lefelé az érintőpanelen.

A képernyőn történő vízszintes irányú görgetéséhez csúsztassa két ujját oldalirányban az érintőpanelen.

#### Előre és vissza mozgás a mutató mozgatása nélkül

Ha webhelyek, képek stb. megtekintése közben az egérmutató mozgatása nélkül szeretné használni az előre vagy a vissza műveletet, tegye három ujját az érintőpanelre és csúsztassa őket oldalirányban.

#### Nagyítás vagy kicsinyítés

Webhelyek, képek stb. megtekintése közben nagyításhoz egymástól távolítva csúsztassa szét két ujját az érintőpanelen. Ha távolítja a két ujját, nagyobb lesz a kép, ha közelíti, kisebb.

#### Az alkalmazás menü megnyitása

Tegye ujját az érintőpanel felső szélére, majd húzza lefelé.

Ha az alkalmazás az alkalmazásmenüt nem támogatja, akkor az nem fog megjelenni.

#### A gombsáv megnyitása

Tegye ujját az érintőpanel jobb szélére, majd húzza balra. Bővebben lásd a A gombsáv megnyitása fejezetet.

#### Váltás alkalmazások között

Tegye ujját az érintőpanel bal szélére, majd húzza jobbra a futó alkalmazásra történő átváltáshoz. Ha egynél több alkalmazás fut, akkor az alkalmazásoknak a legutóbb használt alkalmazástól számítva csökkenő sorrendben történő váltogatásához ismételje meg ezt a műveletet.

#### Megjegyzés

- Előfordulhat, hogy a kézmozdulatos funkció (görgetés, vissza/előre, nagyítás/kicsinyítés, az alkalmazásmenü megnyitása, a gombsáv megnyitása, az alkalmazások közti váltás), a VAIO számítógépének üzemi körülményeitől vagy az érintőpárna beállításaitól függően nem működik.

#### Tipp

- Az érintőpanel alakja függ attól, hogy melyik modellt vásárolta meg.

- Az érintőpanel használatának részletes megismeréséhez indítsa el a VAIO Control Center programot, kattintson az Egér és billentyűzet (Mouse and Keyboard) lehetőségre és kövesse az útmutató videók utasításait. A VAIO Control Center indításáról lásd Keresés/Kezdés Alkalmazások (Apps), Beállítások (Settings), vagy Fájlok (Files).

Ugrás a lap tetejére

### Kapcsolódó témák

- Az érintőpanel engedélyezése/letiltása
- Az érintőpanel érintésérzékelési funkciójának letiltása
- A kézmozdulatos funkció engedélyezése/letiltása

Ugrás a lap tetejére