# Felhasználói útmutató

# Személyi számítógép VAIO Fit 14E/15ESVF1421/SVF1521

Nyomtatás

## Mi a teendő, ha a tápellátás gomb megnyomása után a zöld tápellátás jelzőfény világítani kezd, a képernyő viszont üres marad?

- Ellenőrizze, hogy a fényerő és a kontraszt beállítása megfelelő-e.

- Elképzelhető, hogy külső kijelzőt választott kijelző kimenetnek.

  Nyomja meg az Fn+F7 billentyűkombinációt többször a kívánt megjelenítési kimenet kiválasztásához, majd nyomja meg az Enter billentyűt.

- Ha külső kijelzőt használ, ellenőrizze, hogy az csatlakoztatva van-e a hálózati áramforráshoz, és be van-e kapcsolva. Ellenőrizze, hogy a fényerő és a kontraszt beállítása megfelelő-e.

  A kijelző kézikönyvében tájékozódjon a beállítások módosításáról.

- Nyomja meg az Alt+F4 kombinációt többször az alkalmazás ablak bezáráshoz.

  Elképzelhető, hogy alkalmazáshiba történt.

- Ha a VAIO számítógép képernyője rövid várakozást követően is sötét marad, indítsa újra VAIO számítógépét az alábbi lépéseket követve. Kérjük, vegye figyelembe, hogy az alábbi módszerek a nem mentett adatok sérüléséhez vezethetnek.

  - Válassza le az összes perifériás eszközt (például a nyomtatót és az USB-eszközöket), és csatlakoztassa le VAIO számítógépét a hálózatról.

  - Tartsa lenyomva négy másodpercnél hosszabb ideig a(Főkapcsoló (Power)) gombot, és figyelje, hogy kialszik-e a tápellátás jelzőfény. Ezután kapcsolja vissza VAIO számítógépét.

- Ha a probléma továbbra is fennáll, tartsa lenyomva négy másodpercnél hosszabb ideig a(Főkapcsoló (Power)) gombot, és figyelje, hogy kialszik-e a tápellátás jelzőfény. Válassza le az összes kábelt VAIO számítógépéről (köztük a tápegység kábelét is), vegye ki az akkumulátort, és várjon körülbelül öt percet. Ezután mindent kábelt és perifériát csatlakoztasson újra a helyére, tegye vissza az akkumulátort, és kapcsolja be a számítógépet.

- Ha a kiegészítő memóriamodul nincs megfelelően telepítve, elképzelhető, hogy VAIO számítógépe nem kapcsol be.

  A Sony által nem javasolt memóriamodulok használata, vagy a memóriamodulok nem megfelelő telepítése a számítógépet instabillá tehetik, illetve megakadályozhatják a bootolást. Ilyen esetben telepítse újra a memóriamodult.

  Ha nem Sony márkájú memóriát használ, lépjen kapcsolatba a memóriamodul gyártójával vagy forgalmazójával.

- Ha VAIO számítógépét közvetlenül hideg környezetből meleg környezetbe viszi át, illetve magas páratartalmú helyiségben használja, nedvesség csapódhat le a számítógép belsejében.

  Ilyen esetben, a számítógép bekapcsolása előtt várjon legalább egy órát.

  Lehetőleg ne használja a számítógépet magas páratartalmú helyiségben (ahol a relatív páratartalom több, mint 80%), mivel a számítógép meghibásodhat.

Ugrás a lap tetejére